# Clerks III

Clerks III és una pel·lícula de comèdia estatunidenca del 2022 escrita, produïda i dirigida per Kevin Smith i protagonitzada per Brian O'Halloran, Jeff Anderson, Trevor Fehrman, Austin Zajur, Jason Mewes, Rosario Dawson i el propi Smith. És una seqüela independent de Clerks (1994) i Clerks II (2006).

## Argument

Quinze anys després que Dante i Randal compressin una botiga a l'abast, la vida continua com sempre: amb partits d'hoquei al terrat i fent passar l'estona en companyia de Jay i Bob el Silenciós.

## Producció

Kevin Smith havia expressat el seu interès en produir Clerks III com a obra de teatre de Broadway després de veure la comèdia Seminar de Theresa Rebeck, protagonitzada per Alan Rickman amb qui Smith havia treballat anteriorment a Dogma.
Smith va treballar en el guió de Clerks III el 2013, afirmant quan el va completar que era «L'imperi contraataca» de la trilogia.
El plans per començar a rodar Clerks III el maig del 2015 es van suspendre per a filmar una altra seqüela, Mallrats 2. Tanmateix, el juny de 2016 els plans per a una seqüela de Mallrats es van acabar convertint en una sèrie de televisió sobre Mallrats.
El 2018, Smith va patir un atac de cor gairebé fatal abans d'un dels seus espectacles de comèdia. Aquesta experiència el va inspirar a reescriure el guió de Clerks III des de zero, eliminant la història original prevista. Smith va reflexionar més tard que el guió original s'allunyava massa dels Clerks originals, assenyalant que l'havia escrit «algú que no sabia res de la mort» i que s'alegrava que no s'hagués fet mai.
El 3 d'agost de 2019, Smith va fer una lectura en directe del primer guió de Clerks III al First Avenue Playhouse d'Atlantic Highlands. Aquell mateix mes, Smith va revelar a la Convenció Internacional de Còmics de San Diego que estava escrivint un nou guió per a Clerks III i es va comprometre a fer la pel·lícula.
El rodatge va començar el 2 d'agost de 2021 a Red Bank, Nova Jersey, i es va acabar el 31 d'agost de 2021. La pel·lícula està dedicada a Lisa Spoonauer, qui va interpretar a Caitlin Bree a Clerks. Spoonauer va morir el 2017.

## Referències

* ↑ Johnson, Neala «Silent Bob speaks». Herald Sun, 24-08-2006. Arxivat October 12, 2007$^{[Datemismatch]}$, a Wayback Machine.
* ↑ «Kevin Smith Eyes Bringing Clerks to Broadway». Broadway.com. [Consulta: 20 desembre 2019].
* ↑ West, Kelly. «Kevin Smith Has Started Writing Clerks III» (en anglès), 08-03-2013. [Consulta: 12 octubre 2022].
* ↑ «Kevin Smith's 'Clerks 3' Script Is 137 Pages Long, Says It Will Be The 'Empire Strikes Back' Of The Series | The Playlist», 07-06-2013. Arxivat de l'original el 2013-06-07. [Consulta: 12 octubre 2022].
* ↑ Melrose, Kevin. «'Mallrats 2′ Will Be Kevin Smith's Next Film». Comic Book Resources, 08-04-2015. Arxivat de l'original el d’abril 9, 2015. [Consulta: 19 desembre 2019].
* ↑ Patterson, Adreon. «Kevin Smith Shares How Clerks 3 Was Affected By His Heart Attack». CinemaBlend. [Consulta: 6 juliol 2022].
* ↑ Gardner, Chris. «Kevin Smith Details Plot of Original Script for ‘Clerks III’: “Mercifully, We Never Made It”». The Hollywood Reporter. [Consulta: 15 setembre 2022].
* 1 2 Kuperinsky, Amy. «‘Clerks III’ is here: Kevin Smith on his N.J. homecoming and why it’s his best movie yet». NJ.com. [Consulta: 15 setembre 2022].
* ↑ Biese, Alex. «Kevin Smith presents Clerks 3 script reading to support nonprofit theater in NJ». eu.app.com, 05-08-2019. [Consulta: 11 novembre 2019].
* ↑ «Kevin Smith to Host Live Reading of Unproduced Clerks III Script». Comic Book Resources, 15-07-2019. [Consulta: 19 novembre 2019].
* ↑ Scott, Ryan. «'Clerks 3' Is Happening with New Script Says Kevin Smith». MovieWeb, 21-07-2019. [Consulta: 11 novembre 2019].
* ↑ Mathai, Jeremy. «'Clerks 3' Has Officially Begun Production». /Film, 02-08-2021. [Consulta: 2 agost 2021].
* ↑ Lash, Jolie. «Kevin Smith marks 51st birthday by kicking off filming of Clerks 3». Entertainment Weekly, 01-08-2021. [Consulta: 2 agost 2021].
* ↑ Hermanns, Grant. «Kevin Smith Celebrates Clerks 3's Final Day Of Filming». Screen Rant, 31-08-2021. [Consulta: 1r setembre 2021].